
ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΧΙΟΥ


	

	
	

	
	

	
	


	ΣΥΝΟΠΤΙΚΑ ΣΤΟΙΧΕΙΑ

	Τίτλος:
	<<Προμήθεια σκυροδέματος για την αποκατάσταση τμήματος της Χ.Ζ. αλιευτ. καταφυγίου Αγ. Ερμιόνης>>

	CPV:
	44114000-2 - Σκυρόδεμα


ΤΕΧΝΙΚΗ ΠΕΡΙΓΡΑΦΗ 

Η παρούσα τεχνική περιγραφή αφορά την προμήθεια έτοιμου σκυροδέματος για την αποκατάσταση τμήματος της Χερσαίας Ζώνης του αλιευτικού καταφυγίου Αγίας Ερμιόνης, σε θέση όπου υφίσταται χωμάτινη επιφάνεια και απαιτείται η διάστρωση σκυροδέματος για τη βελτίωση και αποκατάσταση του χώρου.

Το σκυρόδεμα θα μεταφερθεί και θα διαστρωθεί στο συγκεκριμένο τμήμα της Χερσαίας Ζώνης, σύμφωνα με τις υποδείξεις της Υπηρεσίας, ώστε να δημιουργηθεί ενιαία, ανθεκτική και ασφαλής επιφάνεια.

Το προσφερόμενο σκυρόδεμα θα είναι καλής, σταθερής και ομοιόμορφης ποιότητας, θα παράγεται από κατάλληλες και πιστοποιημένες πρώτες ύλες και θα πληροί τις ισχύουσες τεχνικές προδιαγραφές του ΕΛΟΤ ΕΝ 206 και του ΚΤΣ 2016. Θα διαθέτει τα απαιτούμενα χαρακτηριστικά αντοχής, ανθεκτικότητας και εργασιμότητας, ώστε να εξασφαλίζεται η μακροχρόνια και ασφαλής συμπεριφορά της κατασκευής, λαμβάνοντας υπόψη τις συνθήκες του παραθαλάσσιου περιβάλλοντος.

Η παράδοση του σκυροδέματος θα γίνεται με ευθύνη του αναδόχου ως προς την ποιότητα, τη μεταφορά και την έγκαιρη προσκόμιση του υλικού στον χώρο των εργασιών, ενώ οποιοδήποτε σκυρόδεμα δεν ανταποκρίνεται στις απαιτούμενες προδιαγραφές θα απορρίπτεται. Το συνολικό εμβαδόν της επιφάνειας που θα σκυροδετηθεί θα είναι 1320 τετραγωνικά μέτρα με ελάχιστο πάχος σκυροδέματος τα 12 εκατοστά. 

ΤΕΧΝΙΚΑ ΧΑΡΑΚΤΗΡΙΣΤΙΚΑ 
Το προς προμήθεια σκυρόδεμα θα είναι έτοιμο εργοστασιακό σκυρόδεμα 158,4m3, παραγόμενο σύμφωνα με το πρότυπο ΕΛΟΤ ΕΝ 206 και τον Κανονισμό Τεχνολογίας Σκυροδέματος (ΚΤΣ 2016).

Τα τεχνικά χαρακτηριστικά του σκυροδέματος θα είναι τα ακόλουθα:

· Κατηγορία αντοχής: C25/30

· Κατηγορία έκθεσης: XS1 (παραθαλάσσιο περιβάλλον)

· Κατηγορία κάθισης: S3

· Μέγιστος κόκκος αδρανών: 16 mm ή 31,5 mm, ανάλογα με τις ανάγκες διάστρωσης

· Τσιμέντο: κατάλληλου τύπου για θαλάσσιο/παραθαλάσσιο περιβάλλον

· Λόγος νερού προς τσιμέντο (Ν/Τ): σύμφωνα με τις απαιτήσεις του ΕΛΟΤ ΕΝ 206 για την κατηγορία έκθεσης XS1

Το σκυρόδεμα θα είναι ομοιογενές, απαλλαγμένο από ξένες προσμίξεις, διαχωρισμό υλικών ή υπερβολική εξίδρωση και θα διαθέτει την απαιτούμενη εργασιμότητα για την ορθή διάστρωση και συμπύκνωση.
ΔΙΑΡΚΕΙΑ :
Η προμήθεια θα πρέπει να εκτελεσθεί από τον ανάδοχο, εντός 60 ημερών από την υπογραφή της σύμβασης.
ΥΠΟΧΡΕΩΣΕΙΣ ΑΝΑΔΟΧΟΥ

Ο ανάδοχος υποχρεούται να προμηθεύει σκυρόδεμα άριστης και ομοιόμορφης ποιότητας, παραγόμενο από κατάλληλες και πιστοποιημένες πρώτες ύλες, σύμφωνα με τις ισχύουσες τεχνικές προδιαγραφές, το πρότυπο ΕΛΟΤ ΕΝ 206 και τον ΚΤΣ 2016. Το σκυρόδεμα θα πρέπει να ανταποκρίνεται πλήρως στις απαιτήσεις αντοχής, ανθεκτικότητας και εργασιμότητας της μελέτης, απαλλαγμένο από ελαττώματα, ξένες προσμίξεις ή οποιαδήποτε αλλοίωση που θα μπορούσε να επηρεάσει δυσμενώς την ποιότητα και τη μακροχρόνια συμπεριφορά του έργου. Η Υπηρεσία διατηρεί το δικαίωμα να απορρίπτει οποιοδήποτε φορτίο κριθεί μη σύμφωνο με τις απαιτούμενες προδιαγραφές.
Ο ανάδοχος οφείλει να είναι ασφαλιστικά και φορολογικά ενήμερος και να μη συντρέχουν οι λόγοι αποκλεισμού της παραγράφου 1 του άρθρου 73 του Ν.4412/2016.
